Here is a page extracted from Wikipedia that may contain CSS, HTML, and a lot of unformatted text.

Title: Muosiedis
Content: Muosiedis () - miestielis šiaurės Žemaitėjuo, Skouda rajuonė, pri Bartovuos opės. Seniūnėjės cėntros. Miestielis īr posiaukelie terp Skouda ė Salontū, Salontū regijuonėniamė parkė. Muosiedie īr respoblėkinis Onėkaliū kūliu muziejos (veik nu 1979 m.), stuov Šv. Arkangela Mīkuola bažninčė (pabūdavuota 1783 m.), īr gėmėnazėjė, aptieka.

Istuorėjė 

Pėrma karta mėnavuojams 1253 m. krīžėninku kruonėkuo, bova Ceklė žemie. Pu Žemaitėjės krėkšta, XV o. prigolė Medininkū (Varniū) vīskopou. 1544 m. mėnavuojams miestielis, 1551 m. pabūdavuota pėrmuojė medėnė bažninčė. 1703 m. Muosiedis gava torgaus teisė, vuo vieliau ė prekībmetiū privilegėjė.

1907 ė 1962 m. miestielis degė. Ligė Ontruos svieta vainuos miestielie gīvena aplė 35 žīdū šeimīnas, ale vėsė, ėšskīros kelis, bova nužodītė 1941 m. vasara Skoudė ė Kretinguo. 

2002 m. rogpjūtė 19 d. prezidėnta dekreto patvirtins miesta herbs.

Kūliu muziejos 

Muosiedis žīmos sava kūlė moziejo, katros garsos ne tėk Lietovuo, ale ėr ož robežiaus. 1957 m. anou pradiejė kortė daktars Vacluovs Inta (1925 - 2007 m.) 1979 m. oficēlē atėdarītamė Onėkaliū kūliu muziejuo bova aplė 5000 rėidoliū, sovežtū ėš ivairiū Lietovuos vėitū. Šėndėi senamė ondėns malūnė veik ekspozicėjė, katra pasakuo aplė ledīnmetius, rėidoliū keliuoni i Lietova. Muziejos īr dėdlis toristū (tėik lietoviu, tėik svetėmšaliu) traukuos cėntros Žemaitijuo.

Nūruodas 

Ėš Muosiedė istuorėjės
Trompā aplė miestieli
Muosiedis: ivėkē, datas, žmuonis, žīmiausė koltūras pavelda objiektā
Muosiedė vėdorėnė muokīkla
Muosiedė kūliu muziejos

Skouda rajuona gīvenvėitės